Na temelju članka 61.c Zakona o lokalnoj i područnoj (regionalnoj) samoupravi ("Narodne novine" broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12 i 19/13-pročišćeni tekst) i članka 58. Statuta Grada Križevaca ("Službeni vjesnik Grada Križevaca" broj 4/09 i 1/13), Vijeće mjesnog odbora \_\_\_\_\_\_\_\_\_\_\_\_\_\_\_ na sjednici održanoj \_\_\_\_\_\_\_\_\_\_\_donijelo je

**P R A V I L A**

**MJESNOG ODBORA \_\_\_\_\_\_\_\_\_\_\_\_\_\_\_\_\_\_\_\_\_\_**

I. OPĆE ODREDBE

**Članak 1.**

 Ovim Pravilima uređuju se pitanja ustrojstva i rada mjesnog odbora i to: tijela mjesnog odbora i njihov djelokrug i ovlasti, financiranje rada mjesnog odbora, osiguranje uvjeta za rad, nadzor nad radom tijela mjesnog odbora i druga pitanja od važnosti za rad mjesnog odbora.

**Članak 2.**

 Mjesni odbor oblik je neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana.

Područje mjesnog odbora utvrđeno je posebnom odlukom Gradskog vijeća.

 **Članak 3.**

Mjesni odbor je pravna osoba.

 Sjedište Mjesnog odbora je u\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Mjesni odbor ima pečat koji je okruglog oblika.

 *OPISATI PREMA POSTOJEĆEM*

*Pečat u sredini ima tekst : \_\_\_\_\_\_\_\_\_\_\_\_\_\_\_\_\_\_\_\_\_\_ uz gornji rub: REPUBLIKA*

 *(naziv mjesnog odbora)*

*HRVATSKA - GRAD KRIŽEVCI, a uz donji rub: Vijeće mjesnog odbora \_\_\_\_\_\_\_\_.*

 Pečat mjesnog odbora čuva se u sjedištu mjesnog odbora, a upotrebljava se samo za ovjeru akata tijela mjesnog odbora.

II. TIJELA, DJELOKRUG I OVLASTI MJESNOG ODBORA

**Članak 4.**

 Tijela mjesnog odbora su vijeće mjesnog odbora (u daljnjem tekstu: vijeće) i predsjednik vijeća.

**Članak 5.**

 Članove vijeća biraju građani s područja mjesnog odbora koji imaju biračko pravo na neposrednim izborima, tajnim glasovanjem, razmjernim izbornim sustavom.

 Vijeće ima sedam članova.

Mandat članova vijeća traje četiri godine.

Postupak izbora vijeća uređuje se posebnom odlukom Gradskog vijeća, odgovarajućom primjenom odredaba zakona kojim se uređuje izbor članova predstavničkih tijela jedinica lokalne samouprave i odredaba Statuta Grada Križevaca.

**Članak 6.**

Vijeće mjesnog odbora:

- donosi program rada i izvješće o radu vijeća,

- donosi financijski plan i godišnji izvještaj o izvršenju financijskog plana,

- donosi plan malih komunalnih akcija i utvrđuje prioritete u njihovoj realizaciji,

- donosi pravila mjesnog odbora,

- donosi poslovnik o radu vijeća

- bira i razrješava predsjednika i zamjenika predsjednika vijeća,

- odlučuje o korištenju sredstava osiguranih u proračunu Grada za pojedine namjene sukladno posebnim odlukama,

- surađuje s drugim mjesnim odborima i gradskim četvrtima, udrugama, trgovačkim društvima, ustanovama i drugim pravnim i fizičkim osobama u pitanjima od interesa za građane s područja mjesnog odbora,

- daje mišljenje i prijedloge u postupku izrade i donošenja prostornih i drugih planskih dokumenata Grada,

- prati stanje u komunalnoj infrastrukturi na svom području i predlaže program razvoja komunalne infrastrukture,

- obavlja i druge poslove utvrđene posebnim propisima i drugim aktima Gradskog vijeća i gradonačelnika.

Program rada, pravila mjesnog odbora i poslovnik o radu vijeća donosi se većinom glasova svih članova vijeća.

Ostale odluke ili zaključke vijeće donosi većinom glasova nazočnih članova.

Poslovnikom o radu vijeća podrobnije se uređuje organiziranje rada vijeća.

**Članak 7.**

 Programom rada utvrđuju se aktivnosti vijeća, osobito u pogledu vođenja brige o uređenju područja, provođenjem manjih komunalnih akcija kojima se poboljšava komunalni standard građana, vođenju brige o poboljšavanju zadovoljavanja lokalnih potreba građana u oblasti zdravlja, socijalne skrbi, kulture, športa i drugih lokalnih potreba na svom području.

**Članak 8.**

Član vijeća nema obvezujući mandat i nije opoziv.

Član vijeća dužnost obavlja počasno i za to ne prima naknadu.

Član vijeća u obnašanju svoje dužnosti ima pravo:

- prisustvovati sjednicama vijeća,

- predlagati razmatranje pojedinih pitanja iz djelokruga vijeća,

- raspravljati i izjašnjavati se o svim pitanjima koja su na dnevnom redu vijeća,

- obavljati i druge poslove koje mu povjeri vijeće.

**Članak 9.**

 Vijeće iz svog sastava, većinom glasova svih članova, bira predsjednika i zamjenika predsjednika na vrijeme od četiri godine.

**Članak 10.**

 Vijeće može razriješiti predsjednika i zamjenika predsjednika vijeća.

 Postupak za razrješenje predsjednika ili njegovog zamjenika može pokrenuti najmanje 1/3 članova Vijeća ili gradonačelnik, a prijedlog mora biti obrazložen.

 O prijedlogu za razrješenje odlučuje se većinom glasova svih članova vijeća.

**Članak 11.**

 Predsjednik vijeća predstavlja mjesni odbor i za svoj je rad odgovaran vijeću mjesnog odbora odnosno gradonačelniku za povjerene poslove iz samoupravnog djelokruga Grada.

Predsjednik saziva sjednice vijeća, predlaže dnevni red i predsjedava sjednicama. Obavlja i druge poslove koje mu povjeri vijeće.

Sjednice vijeća saziva predsjednik na vlastiti poticaj, a dužan ju je sazivati na osnovi zahtjeva gradonačelnika ili najmanje 1/3 članova vijeća.

O radu na sjednici vijeća vodi se zapisnik.

Predsjednika u slučaju spriječenosti ili odsutnosti zamjenjuje zamjenik predsjednika.

**Članak 12.**

 Vijeće može sazivati mjesne zborove građana radi rasprave o potrebama i interesima građana te davanja prijedloga za rješavanje pitanja od mjesnog značaja.

 Mjesni zbor građana vodi predsjednik vijeća ili član vijeća kojega odredi vijeće.

Mjesni zbor građana saziva se javnim upućivanjem poziva ili na drugi način.

III. FINANCIRANJE I OSIGURAVANJE UVJETA ZA RAD MJESNIH ODBORA

**Članak 13.**

 Za djelatnost mjesnog odbora u smislu osiguravanja nužnih sredstava za poslovanje (minimalne administrativne i slične poslove), te za obavljanje povjerenih im poslova iz samoupravnog djelokruga Grada, sredstva se osiguravaju u Proračunu Grada.

 Za financiranje djelatnosti koje nisu obuhvaćene stavkom 1. ovog članka, mjesni odbor može osigurati druga sredstva i to:

 - prihode od imovine i imovinskih prava mjesnog odbora,

 - dotacije i pomoći pravnih ili fizičkih osoba,

 - od učešća građana u ostvarivanju određenih projekata.

IV. NADZOR I ZAŠTITA MJESNOG ODBORA

**Članak 14.**

 Nadzor nad zakonitošću rada mjesnog odbora obavlja gradonačelnik.

 Predsjednik Vijeća dužan je u roku od 8 dana od dana donošenja dostaviti gradonačelniku akte koje je donijelo vijeće.

 Gradonačelnik može raspustiti vijeće mjesnog odbora ako ono učestalo krši odredbe Statuta Grada, Pravila mjesnog odbora ili ne obavlja povjerene mu poslove.

V. PRIJELAZNE I ZAVRŠNE ODBREDBE

**Članak 15.**

 Izmjene i dopune Pravila mjesnog odbora mogu se donositi na prijedlog najmanje 1/3 članova vijeća ili na prijedlog gradonačelnika.

**Članak 16.**

 Danom stupanja na snagu ovih Pravila prestaju Pravila mjesnog odbora \_\_\_\_\_\_\_\_\_ od \_\_\_\_\_\_\_\_\_\_\_ godine.

**Članak 17.**

 Ova Pravila stupaju na snagu osmog dana od dana objave na oglasnoj ploči mjesnog odbora.

VIJEĆE MJESNOG ODBORA \_\_\_\_\_

KLASA: 026-01/14-01/13

URBROJ: 2137/02-04/02-14-1

 PREDSJEDNIK VIJEĆA